উত্তরবঙ্গে প্রাকৃতিক বিপর্যয়, সিটং-এ আটকে পলাশিপাড়ার বাসিন্দারা

নদিয়া: ভয়াবহ পরিস্থিতি উত্তরবঙ্গে (North Bengal Flood)। প্রবল বৃষ্টিতে বিপর্যস্ত সিটংয়ে (Sitong) আটকে পড়েছেন পলাশিপাড়ার (Palashipara) পাঁচ সদস্যের এক পরিবার। জানা গিয়েছে, গত শুক্রবার সিটং-এর উদ্দেশে রওনা দেন পলাশিপাড়ার বাসিন্দা কৌস্তুভ দত্ত ও তাঁর পরিবারের সদস্যরা। শনিবার তাঁরা সিটং পৌঁছে স্থানীয় ‘তোরখ’ এলাকায় একটি হোম স্টেতে ওঠেন (District News)।

পৌঁছনোর কিছুক্ষণের মধ্যেই শুরু হয় প্রাকৃতিক দুর্যোগ। যদিও তাঁদের অবস্থানস্থলে বড় ধরনের ক্ষয়ক্ষতি হয়নি, তবু রাস্তা ও যোগাযোগ ব্যবস্থা বিপর্যস্ত হয়ে পড়েছে। ফলে আপাতত তাঁরা হোম স্টেতেই অবস্থান করছেন।

আরও পড়ুন: বিপর্যস্ত দার্জিলিং-সিকিম, কী বললেন রাহুল?

পরিবারের অন্যান্য সদস্যরা সংবাদ মাধ্যমে খবর পেয়ে উদ্বেগে রয়েছেন। স্থানীয় প্রশাসন পরিস্থিতি পর্যবেক্ষণ করছে বলে জানা গিয়েছে। আবহাওয়া স্বাভাবিক ও যোগাযোগ ব্যবস্থা পুনরায় চালু না হওয়া পর্যন্ত তাঁদের বাড়ি ফেরা সম্ভব নয় বলে জানা গেছে।